《吟赠梦英大师》
宋代·王著

到处闻人乞篆踪，学来年久有深功。
墨池阔類湘江水，笔塚高深太华峰。
金锡罢飞新解虎，铁盂收掌旧降龙。
知师吟恋烟村景，不肯回头望九重。

作者简介：（928—969）宋单州单父人，字成象。后汉乾祐中进士。仕周，官至金部郎中、知制诰。宋初加中书舍人，知贡举。直宿禁中，以酒过黜为比部员外郎。累迁翰林学士，加兵部郎中，再知贡举。善与人交，好延誉后进，为士大夫所称。